ଅପୁର୍ବୀ ଚନ୍ଦେଲା

ଅପୁର୍ବୀ ସିଂହ ଚନ୍ଦେଲା(ଜନ୍ମ : ୪ ଜାନୁଆରୀ ୧୯୯୩ ) ଜଣେ ଭାରତୀୟ ବନ୍ଧୁକଚାଳିକା ଓ ସେ ୧୦ ମିଟର ଏୟାର ରାଇଫଲ ବିଭାଗରେ ପ୍ରତିଯୋଗିତା କରିଥାନ୍ତି । ସେ ୨୦୧୪ ମସିହାରେ ଗ୍ଲାସଗୋଠାରେ ହେଇଥିବା କମନୱେଲ୍ସ ଗେମରେ ସେହି ସେହି ବିଭାଗରେ ଭାରତପାଇଁ ପ୍ରତିଯୋଗିତା କରି ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । 

 ପ୍ରାରମ୍ଭିକ ଜୀବନ 
ଭାରତୀୟ ରାଜ୍ୟ ରାଜସ୍ଥାନର ଜୟପୁର ସହରରେ ଜନ୍ମଗ୍ରହଣ କରିଥିବା ଅପୁର୍ବୀ ସେଠାକାର ମହାରାଣୀ ଗାୟତ୍ରୀ ଦେବୀ ବାଳିକା ସ୍କୁଲରେ ଶିକ୍ଷା ପ୍ରାପ୍ତ ହେଇଥିଲେ । ପରେ ସେ ନୂଆ ଦିଲ୍ଲୀସ୍ଥିତ ଜେସୁସ ଓ ମେରୀ କଲେଜ , ଦିଲ୍ଲୀ ବିଶ୍ୱବିଦ୍ୟାଳୟରେ ସମାଜବିଜ୍ଞାନ ସହ ଡିଗ୍ରୀ କରିଥିଲେ । 

 ପରିବାର 
ଅପୁର୍ବୀ ଚନ୍ଦେଲା, ଏକ ରାଜପୁତ ପରିବାରରେ ଜୟପୁରଠାରେ  ଜନ୍ମଗ୍ରହଣ କରିଥିଲେ । ତାଙ୍କ ପିତା କୁଳଦୀପ ସିଂହ ଚନ୍ଦେଲାଙ୍କର  ହୋଟେଲ ବ୍ୟବସାୟ ଥିଲା ଓ ତାଙ୍କ ମାଁଙ୍କ ନାମ ବିନ୍ଦୁ ରାଠୋର । 

 ଅବଦାନ 
ଅପୁର୍ବୀ ନୂଆଦିଲ୍ଲୀଠାରେ ଅନୁଷ୍ଠିତ ହେଇଥିବା ୨୦୧୨ ମସିହାର ଜାତୀୟ ଶୁଟିଙ୍ଗ ପ୍ରତିଯୋଗିତାରେ ତାଙ୍କର ନିଜ ବିଭାଗ ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ପ୍ରାପ୍ତ ହେଇଥିଲେ । ତାହା ସିନିୟର ବିଭାଗରେ ତାଙ୍କର ପ୍ରଥମ ପଦାର୍ପଣ ଥିଲା । ୨୦୧୪ ମସିହାରେ ସେ ହେଗଠାରେ ହେଇଥିବା ଆନ୍ତର୍ଜାତିକ ପ୍ରତିଯୋଗିତାରେ ୪ଟି ପଦକ ହାସଲ କରିଥିଲେ । ସେଥି ମଧ୍ୟରୁ ଦୁଇଟି ଭିନ୍ନ ବିଭାଗରେ ଦୁଇଟି ଏକକ ଓ ୨ଟି ଦଳଗତ ମେଡାଲ ରହିଥିଲା । ସେହି ବର୍ଷରେ ସେ ଗ୍ଲାସଗୋଠାରେ ରାଜ୍ୟଗୋଷ୍ଠୀ କ୍ରୀଡ଼ାରେ ମଧ୍ୟ ମହିଳା ଏକକ ୧୦ ମିଟର ଏୟାର ରାଇଫଲରେ ସେ ସ୍ୱର୍ଣ୍ଣ ପଦକ ଜିତିଥିଲେ । ସେଠାରେ ସେ ୨୦୬.୭ ପଏଣ୍ଟ ପାଇ ରାଜ୍ୟଗୋଷ୍ଠୀ କ୍ରୀଡ଼ାର ନୂତନ ରେକର୍ଡ଼ ପ୍ରତିଷ୍ଠା କରିଥିଲେ । 

୨୦୧୬ ମସିହାରେ ହେଇଥିବା ରିଓ ଅଲିମ୍ପିକ ପାଇଁ ଅପୁର୍ବୀ ଯୋଗ୍ୟତା ଅର୍ଜନ କରିଥିଲେ ମଧ୍ୟ ତାଙ୍କ ନିଜ ବିଭାଗରେ ସେ ୩୪ ନମ୍ବର ସ୍ଥାନରେ ରହିଥିଲେ ।

 ତାଙ୍କର ବିଶ୍ୱ ସ୍ତରୀୟ ପଦକ ତାଲିକା 
No.EventChampionshipYearPlaceMedal110m air rifleISSF World Cup2015Changwon03 !ଲିଙ୍କ=|alt=3rd, bronze medalist(s)210m air rifleISSF World Cup Final2015Munich02 !ଲିଙ୍କ=|alt=2nd, silver medalist(s)

 ଆଧାର 

 ବାହାର ଲିଙ୍କ 
 Apurvi Chandela profile at ISSF

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
Category:ଭାରତୀୟ ମହିଳା ବନ୍ଧୁକଚାଳନା ଖେଳାଳି
Category:ଜୟପୁରର ଖେଳାଳି ବନ୍ଧୁକଚଳାଳିSport shooters from Jaipur
Category:Commonwealth Games gold medallists for India
Category:Shooters at the 2014 Asian Games
Category:Olympic shooters of India
Category:Shooters at the 2016 Summer Olympics
Category:Commonwealth Games medallists in shooting
Category:ରାଜସ୍ଥାନର ମହିଳା ଖେଳାଳି
Category:ଏକବିଂଶ ଶତାବ୍ଦୀର ଭାରତୀୟ ମହିଳା